Комисија за спровођење поступка давања у закуп грађевинског земљишта у јавној својини , на основу члана 7, став 1 Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („ Службени гласник РС“, број 24/12) и члана 2. Одлуке о издавању у закупу грађевинског земљишта у јавној својини („Службени лист општине Ражањ“, број 6/14), расписује

**ЈАВНУ ЛИЦИТАЦИЈУ**

**ЗА ДАВАЊЕ У ЗАКУП ГРАЂЕВИНСКОГ ЗЕМЉИШТА У ЈАВНОЈ СВОЈИНИ**

I.

 **РАСПИСУЈЕ СЕ** оглас о спровођењу поступка јавног надметања за давање у закуп неизграђеног грађевинског земљишта у јавној својини на одређено време и то катастарске парцеле број:

* 1758/5, површине 30,74 ари, ЛН број 1918, на период од 30 година;
* 1758/6, површине 32,35 ари, ЛН број 1919, на период од 10 година и
* 1758/7, површине 34,37 ари, ЛН број 1920, на период од 10 година.

 Све три парцеле у КО Ражањ .

 II.

 Право учешћа у јавном надметању за давање у закуп грађевинског земљишта имају правна и физичка лица под следећим условима:

* ако поднесу оригинална или оверена документа и то: пријаву за учешће у поступку са основним подацима и изјавом о прихватању свих услова из огласа, личну карту за физичка лица или извод из регистра привредних субјеката за правна лица не старији од шест месеци , са потврдом о ПИБ-у ,
* ако уплате депозит и то за парцелу број: 1758/5 у износу од 11.067 динара,1758/6 у износу од 11.646 динара и 1758/7 у износу од 12.374 динара на благајни Општинске управе општине Ражањ и доставе доказ о уплати-признаницу.

 Свим понуђачима уплаћени депозит ће се вратити у року од 10 дана од дана јавног надметања, умањен за 10 % на име трошкова поступка, осим најповољнијем ако одустане од понуде, односно не прихвати излицитирану закупнину.

 III

 Пријаве са доказима се предају у затвореној коверти лично или препоручено путем поште на адресу Општинске управе општине Ражањ-Комисији за спровођење поступка давања у закуп грађевинског земљишта у јавној својини, 37215 Ражањ, ПАК 669501,Партизанска ББ, са назнаком

 „ пријава за јавно надметање“.

 Благовременим сматраће се пријаве које буду достављене Општине Ражањ, у року од 30 дана од дана објављивања огласа у дневном листу, односно до 17.октобра 2014.године.

 Непотпуне , неблаговремене , нејасне и исправњене понуде неће се разматрати .

IV

 Почетна , односно најнижа цена по м2 износи 3,6 динара за годину дана закупа.

 Лицитациони корак износи 1 динар по м2.

 Грађевинско земљиште у јавној својини даје се у закуп лицу које понуди највиши износ закупнине за то земљиште и које планира да земљиште уреди и на њему изгради oбјекте у складу са стратешким и планским документима и развојним приоритетима Општине Ражањ.

V

 Закупнина ће бити прерачуната у еврима по средњем курсу Народне банке Србије на дан лицитације.

 Закупнина се плаћа унапред и то у року од 15 дана од дана закључења уговора у динарској противвредности по средњем курсу Народне банке Србије на дан уплате, а ако се плаћа у ратама закупац плаћа закупнину 20 % у року од 15 дана од дана закључења уговора , а остатак на 4 једнаке годишње рате, најкасније до 31.12 текуће године, прерачуната у еврима по средњем курсу НБС на дан уплате , уз гаранцију, достављањем средства обезбеђења ( меница, банкарска гаранција).

 VI

 Јавно надметање ће се одржати дана 20. октобра 2014. године, са почетком у 12 часова у згради Општине Ражањ- малoј сали, Трг Светог Саве, број 33 и то уколико буде благовремено достављена најмање једна исправна пријава.

 Учесници јавног надметања усмено дају своју понуду.

VII

 Закупац не може земљиште из тачке I овог огласа давати у подзакуп.

VIII

 Закупац је дужан да у року од 15 дана од дана одржавања лицитације закључи уговор о закупу , у супротном сматраће се да је одустао од закупа , па ће се уговор закључити са следећим најповољнијим понуђачем, или расписати нов оглас.

 IX

 Овај Оглас oбјавити у „Службеном листу општине Ражањ“, на огласној табли Општинског органа управе и у листу „ Народне новине“ Ниш.

Број : 353-5/14-01

У Ражњу,12 септембра 2014.године

 Председник Комисије,

 Слободанка Јоцић, с.р.